Uluborlu Kadısı Hakkı Hüseyin 'in Kaza-i mezbür ahalisinden divan-ı aliye şükati gelip azl-i ferman olunmağın Eyüp muvakkiti Abdulrahim dahi fevt olmağla gayet-i şehr-i mezbürdan dört ay tevkitle ref' ve yeri Trabzon Kazasından munfasıl olup eşraf-ı kuzat-ı zevi'l-ihtiramdan ve kudema-i tarikden müteayyinü'l- ehliyye ve'l- istihkak olmağla seza-var-ı inayet-i şehriyariolduğundan gayr-i pir ve alil olup te'bid ihtiyar eden Mevlana Muhiddin da'ilerine ber-vech-i te'bid ve tekaüd tevcih olunup gayet-i mezbürdan Aydın Kazasına dahi mutasarrıf olup ba'de hü zikr olunan Uluborlu Kazasıyla maa ber-vech-i muharrer mutasarrıf olmak ricasına ba'de'l arz sadaka buyuruldu.